CELEX: 32007R0678
Language: bg
Date: 2007-06-18 00:00:00
Title: Регламент (ЕО) № 678/2007 на Комисията от 18 юни 2007 година за откриване на търг за предоставяне на лицензии за износ по система А3 в сектора на плодовете и зеленчуците (домати, портокали, лимони, трапезно грозде, ябълки и праскови)

19.6.2007   
            
            
               BG
            
            
               Официален вестник на Европейския съюз
            
            
               L 157/9
            
         
      РЕГЛАМЕНТ (ЕО) № 678/2007 НА КОМИСИЯТА
   
   от 18 юни 2007 година
   за откриване на търг за предоставяне на лицензии за износ по система А3 в сектора на плодовете и зеленчуците (домати, портокали, лимони, трапезно грозде, ябълки и праскови)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 35, параграф 3, трета алинея от него,
   като има предвид, че:
   
               (1)
            
            
               Регламент (ЕО) № 1961/2001 на Комисията (2) определя правилата за прилагане на възстановяванията при износ в сектора на плодовете и зеленчуците.
            
         
               (2)
            
            
               По силата на член 35, параграф 1 от Регламент (ЕО) № 2200/96 в степен, позволяваща значителен за икономиката износ, продуктите, изнасяни от Общността, могат да бъдат обект на възстановяване при износ, като се имат предвид ограниченията, произтичащи от споразуменията, сключени в съответствие с член 300 от Договора.
            
         
               (3)
            
            
               В съответствие с член 35, параграф 2 от Регламент (ЕО) № 2200/96 следва да се следи да не бъде затрудняван търговският обмен, вече осъществяван при режима на възстановяванията. Поради тази причина и поради сезонния характер на износа на плодове и зеленчуци следва да се определят количествата, предвидени за всеки продукт, въз основа на номеклатурата на селскостопански продукти за възстановявания при износ, установена от Регламент (ЕИО) № 3846/87 на Комисията (3). Тези количества следва да бъдат разпределени, като се има предвид по-голямата или по-малка трайност на съответните продукти.
            
         
               (4)
            
            
               По силата на член 35, параграф 4 от Регламент (ЕО) № 2200/96 възстановяванията следва да се определят, като се вземе предвид от една страна ситуацията и преспективите за развитие на цените на плодовете и зеленчуците на пазара на Общността и наличните количества, и, от друга страна, цените, практикувани в международната търговия. Също така следва да се имат предвид разходите за пускане на пазара и за транспорт, както и икономическият аспект на предвидения износ.
            
         
               (5)
            
            
               В съответствие с член 35, параграф 5 от Регламент (ЕО) № 2200/96 цените на пазара на Общността се определят, като се вземат предвид цените, които са най-благоприятни за износ.
            
         
               (6)
            
            
               Ситуацията на международната търговия или специфичните изисквания на някои пазари може да наложи диференциация на възстановяването за определен продукт според местоназначението на този продукт.
            
         
               (7)
            
            
               Доматите, портокалите, лимоните, трапезното грозде, ябълките и прасковите от категории Екстра, I и II по стандартите за качество на Общността могат в момента да бъдат обект на износ с икономически значим размер.
            
         
               (8)
            
            
               За да се позволи възможно най-ефикасно използване на наличните ресурси и предвид структурата на износа на Общността, уместно е да се пристъпи към откриване на търг и да се определи примерен размер на възстановяванията и на предвидените количества за съответния период.
            
         
               (9)
            
            
               Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Открива се търг за предоставяне на лицензии за износ по система А3. Продуктите, срокът за подаване на оферти, примерните ставки на възстановяванията и предвидените количества се определят в приложението към настоящия регламент.
   2.   Лицензиите, издадени като хранителна помощ, посочени в член 16 от Регламент (ЕО) № 1291/2000 на Комисията (4), не се приспадат от допустимите количества, посочени в приложението към настоящия регламент.
   3.   Срокът на валидност на лицензиите от тип А3 е четири месеца при спазване на разпоредбите на член 5, параграф 6 от Регламент (ЕО) № 1961/2001.
   Член 2
   Настоящият регламент влиза в сила на 2 юли 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 юни 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 297, 21.11.1996 г., стр. 1. Регламент, последно изменен с Регламент (ЕО) № 47/2003 на Комисията (ОВ L 7, 11.1.2003 г., стр. 64).
   
      (2)  ОВ L 268, 9.10.2001 г., стр. 8. Регламент, последно изменен с Регламент (ЕО) № 548/2007 (ОВ L 130, 22.5.2007 г., стр. 3).
   
      (3)  ОВ L 366, 24.12.1987 г., стр. 1. Регламент, последно изменен с Регламент (ЕО) № 532/2007 (ОВ L 125, 15.5.2007 г., стр. 7).
   
      (4)  ОВ L 152, 24.6.2000 г., стр. 1.
   
      ПРИЛОЖЕНИЕ
      Зa откриване на търг за предоставяне на лицензии за износ по система A3 в сектора на плодовете и зеленчуците (домати, портокали, лимони, трапезно грозде, ябълки и праскови)
      
                  Период за подаване на оферти: от 2 до 3 юли 2007г.
               
            
                  Код на продуктите (1)
                  
               
               
                  Местоназначение (2)
                  
               
               
                  Примерна ставка на възстановяване
                  (в EUR/t нето)
               
               
                  Предвидени количества
                  (в t)
               
            
                  0702 00 00 9100
               
               
                  A00
               
               
                  30
               
               
                  3 333
               
            
                  0805 10 20 9100
               
               
                  A00
               
               
                  36
               
               
                  20 000
               
            
                  0805 50 10 9100
               
               
                  A00
               
               
                  60
               
               
                  10 000
               
            
                  0806 10 10 9100
               
               
                  A00
               
               
                  23
               
               
                  23 333
               
            
                  0808 10 80 9100
               
               
                  F04, F09
               
               
                  32
               
               
                  53 333
               
            
                  0809 30 10 9100
                  0809 30 90 9100
               
               
                  F03
               
               
                  17
               
               
                  23 333
               
            
         (1)  Кодовете на продукти са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).
      
         (2)  Кодовете на местоназначенията от серия А са определени в приложение II към Регламент (ЕИО) № 3846/87. Цифровите кодове на местоназначенията са определени в Регламент (ЕО) № 2081/2003 на Комисията (ОВ L 313, 28.11.2003 г., стр. 11). Останалите местоназначения са определени, както следва:
      
                  F03
               
               
                  :
               
               
                  Всички местоназначения с изключение на Швейцария.
               
            
                  F04
               
               
                  :
               
               
                  Хонконг, Сингапур, Малайзия, Шри Ланка, Индонезия, Тайланд, Тайван, Папуа-Нова Гвинея, Лаос, Камбоджа, Виетнам, Япония, Уругвай, Парагвай, Аржентина, Мексико, Коста Рика.
               
            
                  F09
               
               
                  :
               
               
                  Следните местоназначения: Норвегия, Исландия, Гренландия, Фарьорски острови, Албания, Босна и Херцеговина, Хърватия, Бивша югославска република Македония, Сърбия, Черна гора, Армения, Азербайджан, Беларус, Грузия, Казахстан, Киргизстан, Молдова, Русия, Таджикистан, Туркменистан, Узбекистан, Украйна, Саудитска Арабия, Бахрейн, Катар, Оман, Обединени арабски емирства (Абу Даби, Дубай, Шария, Айман, Ум ал Каиуаин, Рас ал Каима и Фуяира), Кувейт, Йемен, Сирия, Иран, Йордания, Боливия, Бразилия, Венецуела, Перу, Панама, Еквадор и Колумбия, страни и територии от Африка, с изключение на Южна Африка, местоназначенията, посочени в член 36 от Регламент (EО) № 800/1999 на Комисията (OВ L 102, 17.4.1999 г., стр. 11).